stanford-oval/wikipedia huggingface dataset:
ליקוי החמה המלא ב-17 במאי 1882
ליקויים קשורים > סארוס 126

זהו חלק ממחזור סארוס 126 (אנ'), החוזר על עצמו כל 18 שנים, 11 ושליש ימים, המכיל 72 אירועים. הסדרה התחילה בליקוי חמה חלקי ב-10 במרץ 1179. והכילה ליקויים טבעתיים מ-4 ביוני 1323 עד 4 באפריל 1810, ליקויים היברידיים מ-14 באפריל 1828 עד 6 במאי 1864 וליקויי חמה מלאים מ-17 במאי 1882 עד 23 ביולי 2044. הסדרה מסתיימת באירוע ה-72 שעתיד להיות ליקוי חלקי ויתרחש ב-3 במאי 2459. משך הזמן הארוך ביותר של הליקוי המרכזי היה 6 דקות, 30 שניות של ליקוי טבעתי ב-26 ביוני 1359. משך הזמן הארוך ביותר של ליקוי מלא היה 2 דקות, 36 שניות ב-10 ביולי 1972. כל הליקויים בסדרה זו מתרחשים בקשר היורד של הירח.
| אירועים מס' 42–52 בסדרה שהתרחשו או יתרחשו בין 1901 ל-2100> 42 | אירועים מס' 42–52 בסדרה שהתרחשו או יתרחשו בין 1901 ל-2100> 43 | אירועים מס' 42–52 בסדרה שהתרחשו או יתרחשו בין 1901 ל-2100> 44 |
| --- | --- | --- |
| 8 ביוני 1918 | 19 ביוני 1936 | 30 ביוני 1954 |
| 45 | 46 | 47 |
| 10 ביולי 1972 | 22 ביולי 1990 | 1 באוגוסט 2008 |
| 48 | 49 | 50 |
| 12 באוגוסט 2026 | 23 ביולי 2044 | 3 בספטמבר 2062 |
| 51 | 52 |  |
| 13 בספטמבר 2080 | 25 בספטמבר 2098 |  |
ליקויים קשורים > סדרת טריטוס

ליקוי חמה זה הוא חלק ממחזור טריטוס, החוזר בצמתים מתחלפים כל 135 חודשים סינודיים (3986.63≈ ימים, או 11 שנים פחות חודש אחד). המראה וקווי האורך שלהם אינם סדירים עקב חוסר סנכרון עם החודש האנומליסטי (תקופת הפריג'י), אך קבוצות של 3 מחזורי טריטוס (33≈ שנים פחות 3 חודשים) מתקרבות (434.044≈ חודשים חריגים), כך ליקוי חמה דומים בקבוצות הללו.
| אירועים בסדרה שהתרחשו או יתרחשו בין 1801 ל-2100 |
| --- | --- | --- |
| 21 בדצמבר 1805 (סארוס 119) | 19 בנובמבר 1816 (סארוס 120) | 20 באוקטובר 1827 (סארוס 121) |
| 18 בספטמבר 1838 (סארוס 122) | 18 באוגוסט 1849 (סארוס 123) | 18 ביולי 1860 (סארוס 124) |
| 18 ביוני 1871 (סארוס 125) | 17 במאי 1882 (סארוס 126) | 16 באפריל 1893 (סארוס 127) |
| 17 במרץ 1904 (סארוס 128) | 14 בפברואר 1915 (סארוס 129) | 14 בינואר 1926 (סארוס 130) |
| 13 בדצמבר 1936 (סארוס 131) | 12 בנובמבר 1947 (סארוס 132) | 12 באוקטובר 1958 (סארוס 133) |
| 11 בספטמבר 1969 (סארוס 134) | 10 באוגוסט 1980 (סארוס 135) | 11 ביולי 1991 (סארוס 136) |
| 10 ביוני 2002 (סארוס 137) | 10 במאי 2013 (סארוס 138) | 8 באפריל 2024 (סארוס 139) |
| 9 במרץ 2035 (סארוס 140) | 5 בפברואר 2046 (סארוס 141) | 5 בינואר 2057 (סארוס 142) |
| 6 בדצמבר 2067 (סארוס 143) | 4 בנובמבר 2078 (סארוס 144) | 4 באוקטובר 2089 (סארוס 145) |
4 בספטמבר 2100 (סארוס 146):
ליקויים קשורים > סדרת טריטוס > במאה ה-22

סארוס שמש 147: ליקוי חמה טבעתי ב-4 באוגוסט 2111.
סארוס שמש 148: ליקוי חמה מלא ב-4 ביולי 2122.
סארוס שמש 149: ליקוי חמה מלא ב-3 ביוני 2133.
סארוס שמש 150: ליקוי חמה טבעתי ב-3 במאי 2144.
סארוס שמש 151: ליקוי חמה טבעתי ב-2 באפריל 2155.
סארוס שמש 152: ליקוי חמה מלא ב-2 במרץ 2166.
סארוס שמש 153: ליקוי חמה טבעתי ב-29 בינואר 2177.
סארוס השמש 154: ליקוי חמה טבעתי ב-29 בדצמבר 2187.
סארוס שמש 155: ליקוי חמה מלא ב-28 בנובמבר 2198.
ליקויים קשורים > סדרת טריטוס > במאה ה-23

סארוס שמש 156: ליקוי חמה טבעתי של 29 באוקטובר 2209.
סארוס שמש 157: ליקוי חמה טבעתי ב-27 בספטמבר 2220.
סארוס שמש 158: ליקוי חמה מלא ב-28 באוגוסט 2231.
סארוס שמש 159: ליקוי חמה חלקי של 28 ביולי 2242.
סארוס שמש 160: ליקוי חמה חלקי של 26 ביוני 2253.
סארוס שמש 161: ליקוי חמה חלקי של 26 במאי 2264.
סארוס שמש 162: ליקוי חמה חלקי של 26 באפריל 2275.
סארוס שמש 163: ליקוי חמה חלקי של 25 במרץ 2286.
סארוס שמש 164: ליקוי חמה חלקי של 22 בפברואר 2297.
הערות שוליים

↑  Marsden, Brian G. (1967). "The sungrazing comet group". The Astronomical Journal. 72 (9): 1170–1183. Bibcode:1967AJ.....72.1170M. doi:10.1086/110396.
מוטי כץ

| --- | --- |

 לידה:  26 בדצמבר 1956 (בן 67) ירושלים, ישראל
 מדינה:  ישראל 
 תקופת הפעילות:  מ-1982
 מקום לימודים:  בית צבי 
 פרופיל ב-IMDb
 
מרדכי (מוטי) כץ (נולד ב-26 בדצמבר 1956 בירושלים) הוא שחקן תיאטרון וטלוויזיה וקומיקאי ישראלי.
ביוגרפיה

נולד וגדל בשכונת מקור חיים בירושלים. בצבא שירת כקצין חינוך. לאחר השחרור מצה"ל למד 3 שנים משחק בבית צבי. ב-1982 סיים לימודי משחק בבית ספר למשחק "בית צבי".
ביוגרפיה > בטלוויזיה ובקולנוע

ב-1992 גילם חבר של איה ויו-יו (מיקי קם) בתוכנית הטלוויזיה "מסיבת גן" שביים שוקי לרר. בין השנים 1989–1994 גילם את רוני לייבוביץ' בסדרת הטלוויזיה "שכנים" ששודרה בערוץ 1. בין השנים 1997–1999 גילם את יואל בסדרת הטלוויזיה "האישה באפור" שיצר עירא דביר וביימו נסים דיין ויוחנן ולר. בין השנים 1997–2001 גילם את אלי גלוצמן בסדרת הטלוויזיה "פלורנטין" שביימו איתן פוקס ואריק רוטשטיין. ב-2002 שיחק בסדרת הטלוויזיה "בנות בראון" שכתבה עירית לינור וביימו לינור ורני כרמלי.
בשנות ה-90 הופיע בפינת סטנדאפ אירוח של "יצפאן".
ב-2000 גילם את שמואל בסרט "אספלט צהוב" שכתב וביים דני (נוקיו) ורטה. בין השנים 2001–2011 שיחק בסדרה "החיים זה לא הכל" - וגילם את תפקידו המזוהה איתו ביותר - בני קנובלר, מנחה בידור זול, תחמן, גס רוח וחסר רגישות, שכאשר תוכניתו אינה מצליחה הוא נהייה חסר אונים ומסכן. ב-2003 גילם את אלכס מרקוביץ' בסרט "חלומו של הנרי" שכתב וביים איתן גרין. ב-2004 גילם את עמנואל בסדרת הטלוויזיה ששודרה בערוץ הילדים "כל שבת שנייה" שכתב עפר קניספל וביים אבי כהן. ב-2009 גילם את מיכה שדה בסדרת הטלוויזיה "מה שנחוץ לרווק" שכתבה וביימה עירית לינור. ב-2012 גילם את יעקב, מנהל חנות השעונים בסדרת הטלוויזיה ששודרה בערוץ 2 "נשואים פלוס" שכתב שלמה משיח וביים עופר ויצמן.
מאקסי

| --- | --- |
 סוגה:  הנפשה
 מדבבים:  שרה-ג'ין לברוס Catherine Brunet Martin Watier Nicolas Charbonneaux-Collombet Mathieu Pichette 
 מדבבים בעברית:  לין כהן, איטן גרינברג, סער בדישי, אריאל ספור, נעה קשפיצקי, צביקה פורמן, צביקה שוורצברג, לורן סביר, ליאר חקון
 ארץ מקור:  צרפת צרפת קנדה קנדה
 שפות:  אנגלית (דובב לשפות שונות, כגון עברית)
 מספר עונות:  1
 מספר פרקים:  26
 הפקה
 חברת הפקה:  Frima Studio
 אורך פרק:  11 דקות
 שידור
 רשת שידור:  TFO
 רשת שידור בישראל:  KIDZ
 תקופת שידור מקורית:  4 בנובמבר 2017 – הווה
 תקופת שידור בישראל:  2017
 קישורים חיצוניים
 www.maximaraxilo.com
 דף התוכנית ב-IMDb
 
מאקסי (באנגלית: MaXi) היא סדרת טלוויזיה מונפשת צרפתית-קנדית ששודרה במקור ב-TFO החל מ-4 בנובמבר 2017. בישראל הסדרה שודרה בדיבוב עברי בערוץ KIDZ בשנת 2017.
מדבבים

הדיבוב העברי בוים על ידי תומר שביט, והופק על ידי ענבר שטגר עזרא באולפני דאבי דאב.
Wyatt Bowen/Charlotte rogers
| דמות | מדבב/ת בעברית |
| --- | --- |
מארה: לין כהן
קסילו: איטן גרינברג
ג'ק: סער בדישי
אליבר: אריאל ספור
פטוניה: נעה קשפיצקי
פירס: צביקה פורמן
אפלטון: צביקה שוורצברג
בנוסף דיבבו בגרסה העברית לורן סביר וליאר חקון.
מואוניום
לקריאה נוספת

D. C. Walker, Muon and Muonium Chemistry, Cambridge University Press, 1983, ISBN 978-0-521-24241-7. (באנגלית)
Christopher J. Rhodes, Muonium–the  second radioisotope of hydrogen: A remarkable and unique radiotracer in the chemical, materials, biological and environmental sciences, Science Progress 95(2), 2012 doi: 10.3184/003685012X13336424471773 (באנגלית)
הערות שוליים

1 2 3 4 5 6 7  W.H. Koppenol (IUPAC), Names for muonium and hydrogen atoms and their ions, Pure and Applied Chemistry 73, 2001, עמ' 377–380 doi: 10.1351/pac200173020377
1 2 3 4  Walker, p. 3–5
1 2 3  J. Beringer et al. (Particle Data Group), "Leptons"PR D86, 010001 (2012) (URL: pdg.lbl.gov)
1 2 3 4 5  V.W. Hughes; et al., Formation of Muonium and Observation of its Larmor Precession, Physical Review Letters 5, 1960, עמ' 63–65 doi: 10.1103/PhysRevLett.5.63
↑  IUPAC, "muonium", Compendium of Chemical Terminology, 2nd ed. (the "Gold Book"), Compiled by A. D. McNaught and A. Wilkinson, Online version created by S. J. Chalk, ‏February 24, 2014 (באנגלית)
↑  D.G.Fleming et al., The chemical reaction of muonium with Cl2 in the gas phase, Chemical Physics Letters 48, אלסוויר, 1977, עמ' 393-398 doi: 10.1016/0009-2614(77)80341-2
↑  Rhodes, ch. 1. Introduction, p. 2–4
↑  Jungmann, Klaus P., Past, Present and Future of Muonium, n Memory Of Vernon Willard Hughes: Proceedings Of The Memorial Symposium In Honor Of Vernon Willard Hughes, Yale University, USA 14 - 15 November 2003, World Scientific Publishing, 2004, עמ' 134–153 doi: 10.1142/9789812702425_0009
↑  Brodsky, Stanley J.; Lebed, Richard F., Production of the Smallest QED Atom: True Muonium (μ+μ−), Physical Review Letters 102, 213401, 2009 doi: 10.1103/PhysRevLett.102.213401
↑  Walker, p. 12
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
| --- | --- |
בקרת זהויות :  NLI: 987007550956705171  GND: 4170954-8  LCCN: sh85088520
מוחמד האשם ח'אן

סרדאר מוחמד האשם ח'אן (בפשטו: سردار محمد هاشم خان, נולד ב-1884 ונפטר ב-26 באוקטובר 1953) היה פוליטיקאי אפגני אשר כיהן כראש ממשלת אפגניסטן בשנים 1929–1946.
הערות שוליים

↑  Harris M. Lentz, Heads of States and Governments Since 1945, Routledge, 2014-02-04, עמ' 18, ISBN 978-1-134-26490-2. (באנגלית)
| --- | --- |
בקרת זהויות :  GND: 1215037473  VIAF: 2372159699927503500009   WorldCat (עם VIAF): 2372159699927503500009 
ערך זה הוא קצרמרבנושא פוליטיקאים ובנושא אפגניסטן. אתם מוזמנים לתרום לוויקיפדיה ו.
מוסטנג (סוס)

| --- | --- |

 מיון
 מין:  סוס רמכי
סוסי מוסטנג
מוסטנג (באנגלית  mustang) הם סוסי פרא החיים במערב ארצות הברית.
היסטוריה

סוסי המוסטנג הובאו לאמריקה במאה ה-16 על ידי הכובשים הספרדים. מוצאם מחצי האי האיברי והם תערובת של סוסים ברברים (מאזורי הברברים בצפון אפריקה), ערביים ואנדלוסיים. סוסי הפרא של היום, מוצאם בסוסים מבויתים אלה, שהביאו עימם הכובשים.
הילידים יושבי הארץ לא ראו סוס מימיהם, עד בוא הספרדים. הם דימו את הרוכבים ליצורים אלוהיים. הספרדים אסרו על הילידים לרכוב על סוסים או לרכוש אותם כדי למנוע מהם להשתמש בהם נגדם, אולם הילידים אימצו במהרה את הסוסים כאמצעי התעבורה העיקרי שלהם, שילבו את הסוסים במיתולוגיה שלהם ופיתחו תרבות של לוחמים רכובים.
עם השנים התערבבו הסוסים הספרדים עם סוסים שברחו, או שוחררו על ידי מתיישבי ארצות הברית, בעיקר בתקופת ההתפשטות הגדולה מערבה של המאה ה-19. מספרם של סוסי הפרא בצפון אמריקה הגיע למיליונים רבים והם ניצודו ונלכדו למטרות מגוונות, עד שב-1959 אסרה על כך חקיקה למען שימור הטבע.
מקור המילה "מוסטנג" במילה הספרדית-מקסיקנית "mestengo", או במקור הספרדי "mesteño", שפירושה בקר מבוית שברח מבעליו והיה לפרא.
ראו גם

סוס
סוס פרא (סרט)
לקטט דהידרוגנאז

לקטט דהידרוגנאז (באנגלית: lactate dehydrogenase; בראשי תיבות: LDH) הוא אנזים המצוי ברקמות רבות בהן: לב, כבד, כליות, ריאות, מוח ועוד. אנזים זה מזרז את ריאקצית חיזור פירובט ללקטט ואת תגובת החמצון ההפוכה. לתגובה זו חשיבות רבה בתהליך הנשימה האנארובית (יצירת אנרגיה ללא חמצן).
התגובה

לקטט דהידרוגנאז הוא אנזים ממשפחת הדהידרוגנאזות, אשר מזרזים תגובות חמצון חיזור. לשם כך הוא משתמש בקופקטור NAD+. בתגובה זו, פירובט יכול לעבור חיזור ללקטט (ובמקביל NADH עובר חמצון ל- NAD+) או לקטט יחומצן לפירובט (ו- NAD+ יחוזר ל NADH). תגובת החיזור של פירובט ללקטט (חומצה לקטית) נפוצה מאוד בשרירי השלד בעת מאמץ אינטנסיבי.
חשיבות

בתהליך הגליקוליזה מופקת אנרגיה על ידי הקטבוליזם של גלוקוז לפירובט. בתהליך זה האנזים גליצראלדהיד 3-פוספט דהידרוגנאז מזרז ריאקצית חמצון-חיזור. על כל מולקולת גלוקוז אחת, מתרחשות שתי תגובות חמצון (בהן שתי מולקולות NAD+ מחוזרות ל-2NADH). כלומר, תהליך הגליקוליזה (מגלוקוז על פירובט) אינו מאוזן מבחינת חמצון חיזור. אם לא ימוחזר ה- NAD+ בציטופלסמה, תהליך הגליקוליזה יעצר בשל מחסור במקבלי אלקטרונים. עצירה בתהליך הגליקוליזה אינה רצויה כיוון שהיא תגרום ירידה ביכולת התא לייצר אנרגיה. לפיכך, כדי לאפשר קטבוליזם של מולקולות גלוקוז נוספות, יש לחמצן בחזרה את מולקולות ה- NADH ל- NAD+. הריאקציה של לקטט דהידרוגנאז מאפשרת מיחזור של NAD+ על ידי חיזור פירובט ללקטט.

חשוב לציין כי ריאקציה זו מתרחשת גם בכיוון ההפוך (מלקטט לפירובט), בזירוזו של אותו אנזים. כאשר יש עליה באספקת החמצן לתאים, ניתן להמשיך בקטבוליזם דרך מעגל קרבס. במקרים אלה הריאקציה מתהפכת, לקטט מחומצן לפירובט, והאחרון עובר תגובות נוספות על ידי קומפלקס פירובט דהידרוגנאז כך שנוצר אצטיל-קואנזים A שנכנס למעגל קרבס.
מעגל קורי

מרבית הלקטט (חומצה הלקטית) שנוצר בעת מאמץ אינטנסיבי בשרירים (בריאקציה שמזרז לקטט דהידרוגנאז) עוברת במחזור הדם לכבד, שם בתהליכי גלוקונאוגנזה הלקטט משמש אבן בנין ליצירת גלוקוז.
איזואנזימים

לאנזים לקטט דהידרוגנאז ידועים חמישה איזואנזימים (אנזימים המזרזים את אותה תגובה, אך בעלי רצפים שונים ותכונות קינטיות שונות). האיזואנזימים השונים מתקבלים מאוליגומריזציה שונה של שני סוגי תתי יחידות (הקרויות M ו- H) למבנה רביעוני של טטרמר. ברקמות שונות מתבטאים איזואנזימים שונים. לדוגמה, LDH-1 בנוי מארבע תתי יחידות זהות (4H) ומתבטא באופן דומיננטי בתאי לב. לעומת זאת LDH-5 בנוי גם כן מארבע תתי יחידות זהות, אך מהסוג השני (4M) ומתבטא בעיקר בכבד ובשרירי השלד. LDH-3 מורכב משתי תתי יחידות M ושתי תתי יחידות H, והוא מתבטא בעיקר בריאות. LDH-4 מתבטא בכליות והוא מורכב מתת יחידה H אחת ומשלוש תתי יחידות M.
ברפואה

מכיוון ש LDH הוא אנזים כל כך נפוץ בתאים ניתן לאבחן טראומות ומחלות שונות (כגון סרטן, התקפי לב ואפילו איידס) על ידי מדידת רמותיו בדם. נזק תאי גורם להפרשת LDH, ולכן לעליה ברמותיו בסרום. ניתן לאבחן את סוג הרקמה שנפגעה לפי סוג האיזואנזים שהופרש.
התגובה המזורזת על ידי לקטט דהידרוגנאז (LDH)
מודיעין אזרחי (חברה)

| --- | --- |

 נתונים כלליים
 תקופת הפעילות:  1963–הווה (כ־61 שנים) 
 מיקום המטה:  תל אביב-יפו 
 ענפי תעשייה:  חברת אבטחה 
  
 www.modiin-ezrachi.co.il
 
מודיעין אזרחי היא חברה המספקת שרותי אבטחה, בלדרות מאובטחת ושירותי מוקד וסיור ומספקת שירותים ברחבי הארץ באמצעות צי כלי רכב משוריינים.
רכב בלדרות משוריין של מודיעין אזרחי
קבוצת מודיעין אזרחי נוסדה בשנת 1963 והיא כוללת את חברות השמירה והאבטחה מהגדולות בישראל יחד עם חברת בילוש פרטי.
החברה מעסיקה מאבטחים, שומרים, בלדרים (כולל בלדרות מאובטחת ברכב משוריין), סיירים, מוקדנים ועובדי מנהלה.
בנוסף, חברת מודיעין אזרחי מפעילה שרותי מוקד וסיור לעסקים, חברות, ובתים פרטיים ומתמחה בפרויקטים של אבטחת שכונות.
מאז פברואר 2009 מפעילה החברה את מחסום שער אפרים מדרום לטולכרם.
נכון לשנת 2022 החברה איבטחה את מעון ראש הממשלה לשעבר נפתלי בנט ברעננה ואת ילדיו כחלק מיחידת האבטחה של משרד ראש הממשלה. כמו כן החברה מאבטחת שרים, חברי כנסת ואנשי ציבור.
ההערכה היא שהחברה מעסיקה בישראל למעלה מ-8,000 עובדים, מה שהופך אותה לגדולה ביותר בנוסף להיותה הוותיקה ביותר בתחומה בישראל, ועובדיה מועסקים ב-9 סניפים בפריסה ארצית. בין לקוחות החברה נמנים (נכון לשנת 2016): משטרת ישראל, משרד ראש-הממשלה, משרד-הביטחון, משרד-החוץ, משרד-האוצר, משרד-המשפטים, ומשרדי ממשלה נוספים וכן חברות מסחריות כמו שטראוס-עלית, המשביר לצרכן, אלביט, IBM, רשת הריבוע הכחול, ועוד.
ביקורות על פעילות החברה

ביקורות שנערכו על ידי משרד האוצר כנגד חברות אבטחה ושמירה בכלל, וחברת מודיעין אזרחי בפרט, העלו כי היא הפרה את חוקי העבודה במסגרת העסקת עובדיה. נקבע, כי היקף הפרות השכר על ידה בתקופה קצרה רק במשרדי הממשלה נאמדו בכ-15 מיליון שקל.
ב-2008 אף נקבע על ידי בית המשפט המחוזי בתל אביב כי החברה חתמה על תצהיר כוזב עת הצהירה כי היא מקיימת את חוקי העבודה וכי דוחות ביקורות שליליים לא נכתבו כנגדה על ידי משרד ממשלתי, ולכן יש לפסול את הצעתה במכרז של רכבת ישראל.
דו"ח ביניים של החשב הכללי באוצר לגבי מאבטחי מודיעין אזרחי שעובדים במוסדות המדינה, מצא כי החברה קובעת שכר נמוך מזה שנקבע בהסכם עם המדינה.
בשנת 2016 אירעה תקרית במחסום קלנדיה בה ירו למוות מאבטחי "מודיעין אזרחי" בפלסטינית בת 23, אם לשתי בנות קטנות, ולאחר מכן באחיה, בן 16. החברה ערכה תחקיר פנימי שהעלה ששני המאבטחים פעלו כשורה והוחלט בחברה להמשיך את עבודתם כרגיל. עם זאת, גורמים פלסטיניים טענו כי השניים לא היוו סכנה לכוח, והירי היה לא מוצדק.
הערות שוליים

↑  עמירה הס, מחסום טול כרם: לפועלים מותר להעביר רק 5 פיתות, באתר הארץ, 29 ביוני 2009
↑  מספר הליך: בית משפט מחוזי תל אביב-יפו עתמ-003030/08 בפני כב' הש' רות רונן
↑  רועי ינובסקי, התקרית בקלנדיה: המאבטחים נוקו ללא צפייה בסרטון האירוע, באתר ynet, 2 במאי 2016.
מאר (גאולוגיה)

שלושת המארים שליד העיירה דאון
בריכת רם ברמת הגולן שהיא, על פי אחת ההשערות להיווצרותה, מאר
מַאר (או מאאר, באנגלית: Maar) הוא שקע שנוצר כלוע התפוצצות משנית של הר געש, והוא המבנה הגעשי הנפוץ ביותר אחרי חרוט סקוריה.
מבנה המאר הוא בדרך כלל מכתש רחב רדוד בעל קרקעית שטוחה שהמדענים מעריכים כי נוצרו מעל דיאטרמים. שולי המאר נמוכים יחסית ובנויים מתערובת של שברים של סלעי פרץ וסלעים שנתלשו מקירות הדיאטרם. נטיית השכבות קטנה והן מוטות החוצה מהמכתש. פעמים רבות מתמלא מרכז המבנה במים וניתן למצוא בתוכו משקעים אגמיים. קוטר המארים נע בין 60 מטרים ל-2,000 מטרים ועומקם בין 10 מטרים ל-200 מטרים. סחיפה עמוקה של המאר תחשוף כנראה את הדיאטרם שמתחתיו.
המאר נוצר על ידי התפרצות פריאטית - התפרצות שמקורה געשי והיא בעלת עוצמה רבה, ומתרחשת כאשר מי תהום באים במגע עם לבה או מאגמה לוהטת והופכים לקיטור דחוס. ההתפרצות מאופיינת בנחשולים של חומר פירוקלסטי, בעיקר טוף, אך גם שברי סלע מקוריים שהיו באזור ההתפרצות.
מקור השם מהעיירה הגרמנית דאון באזור הגעשי של הרי אייפל במדינת ריינלנד-פפאלץ, שלידה מצויים שלושה מארים. בניב הגרמני המקומי Maar הוא וריאציה על המילה הלטינית Mare (ים).
תפוצת המארים

המארים הגדולים ביותר בעולם מצויים בצפון אלסקה. קוטרם נע בין 4,000 מ' עד 8,000 מ' ועומקם עד 300 מ'. גודלם העצום נוצר כתוצאה ממגע בין מאגמה לקרקע קפואה ועתירת נוזלים. ניתן היה לחזות בהיווצרות מאר כאשר בהתפרצות שהתרחשה ב-1977 נוצרו באלסקה שני מארים (Ukinrek Maars). מקומות נוספים בהם יש מארים מצויים במערב ארצות הברית, באזור הרי האייפל בגרמניה, שם תוארו לראשונה, ובאזורים שונים בעולם המאופיינים גאולוגית כצעירים מבחינה געשית.
כקילומטר וחצי דרומית מזרחית לעיירה דאון מצויות שלושת המארים שנתנו את השם לתופעה. שלושת המארים קרובים אחד לשני ומופרדים על ידי סוללות של טוף. המארים הם: "גמונדנר מאר" (Gemündener Maar, אורכו 325 ועומקה 38 מטרים), "וינפלדר מאר" (Weinfelder Maar, אורכו 525 מטרים ועומקו המרבי 51 מטרים), ו"שלקנמרנר מאר" (Schalkenmehrener Maar, אורכו 575 מטרים, ועומקו המרבי 21 מטרים).
בארצות הברית יש כמה ריכוזי מארים. סמוך לעיר אל פאסו בטקסס מצויים שני מארים יבשים: "קילבורנ'ס הול" (Kilbourne Hole) ו"הנט'ס הול" (Hunt's Hole). דוגמה טובה למאר הוא "אגם המלח זוני" (Zuni Salt Lake) בניו מקסיקו, אגם מלוח רדוד במכתש שתחתיתו שטוחה, שקוטרו כ-2,000 מטרים ועומקו 120 מטרים. שוליו הנמוכים בנויים משברים חופשיים של לבה בזלתית וסלעים מקירות הדיאטרם (אבן חול, צפחה ואבן גיר), כמו גם גושים אקראיים של סלעים שהועפו מעומק רב.
ב-1986 גרמה רעידת אדמה לשחרור כמויות גדולות של פחמן דו-חמצני מהמאר המכונה אגם ניוס בקמרון שבאפריקה ו-1,700 איש מהכפרים בסביבה מתו מחנק.
בישראל נחשב שקע הבזלת של דלתון בגליל העליון למאר, וגם בריכת רם היא, על פי ההשערה המקובלת ביותר, מאר. ביער אודם נמצאים 23 ג'ובות יבשות ואחת ההשערות היא שהן מארים יבשים.
הערות שוליים

↑  בפסקת הקישורים החיצוניים יש קישור לאתר המכיל את הרשימה בשלמותה.
| --- | --- |
בקרת זהויות :  NLI: 987007558599005171  GND: 4132939-9  LCCN: sh93003273
מוחמד הרביעי, סולטאן גרנדה

אבו עבד אללה מוחמד בן אסמאעיל או בקיצור מוחמד הרביעי (בערבית: أبو عبد الله محمد بن إسماعيل; 1315 - 25 באוגוסט 1333) היה הסולטאן השישי של השושלת הנסרית אשר שלטה על ממלכת גרנדה שבאל-אנדלוס (חצי האי האיברי). הוא היה בנו של אסמאעיל הראשון, ממנו הוא ירש את הממלכה בעודו נער בן 10. הוא מלך משנת 1325 ועד לשנת 1333, אז נרצח בהתנקשות. יורשו היה אחיו הצעיר, יוסוף הראשון.
חייו

מוחמד היה הבכור מבין ארבעת ילדיו של אסמאעיל הראשון, ובנערותו נודע כפרש מעולה. בגלל צעירותו היה נתון מוחמד הרביעי להשפעתם של שרי הממלכה וכן להשפעתה של סבתו, פאטמה. ב-1325 נרצח אביו, אסמאעיל הראשון, ומוחמד הרביעי ירש את המלוכה. בין השנים 1325-1329 מלך מוחמד תחת עוצרותו של החג'יב איבן אל-מחרוק (ابن المحروق).
בשנת 1325 הכריז אלפונסו האחד עשר, מלך קסטיליה מלחמה על ממלכת גרנדה (כחלק מהרקונקיסטה), וקרא למלכים נוצרים נוספים להצטרף אליו. אמנם לא הייתה היענות לקריאה, אך למרות זאת פתח אלפונסו מערכה נגד גרנדה בגבולה המערבי. ב-1327 הצליח אלפונסו לכבוש את המבצרים של אולוורה, פרונה וטורה אלחכים. ב-25 באוגוסט 1330 התרחש קרב טבה ליד העיירה טבה, שהסתיים בניצחון קסטיליאני ובכיבוש העיר.
מוחמד הרביעי כרת ברית עם השליט המריני אבו אל-חסן עלי איבן עות'מאן, מלך מרוקו, ושניהם הטילו מצור משותף על גיברלטר (בין פברואר-יוני 1333), שהייתה נתונה ב-24 השנים הקודמות תחת שליטה קסטיליאנית. ב-17 ביוני נכנע חיל המצב וגיברלטר עברה לידיים מוסלמיות. אלפונסו האחד עשר לא אבה לוותר על השליטה במקום, ובסוף יוני שלח צבא קסטיליאני להטיל מצור על גיברלטר. בתום חודשיים של לוחמה, כאשר שני הצדדים לא הצליחו להגיע לידי הכרעה, חתמו מוחמד הרביעי ואלפונסו האחד עשר על הסכם הפסקת אש ל-4 שנים תוך כדי שהם מסבים לארוחה דשנה ומחליפים ביניהם מתנות. על פי המסופר העניק מוחמד הרביעי לאלפונסו חרב עם נדן זהב, משובצת באיזמרגדים, באבני אודם ובאבני ספיר וכן קסדה משובצת בשני איזמרגדים, כל אחד מהם "בגודל של ערמון", ואילו אלפונסו העניק למוחמד דאובלט (סוג של בגד מימי הביניים שנלבש על ידי גברים).
בלילה שלאחר החתימה על הפסקת האש נרצח מוחמד הרביעי על ידי שניים מאציליו שכעסו על כך שהסולטאן אכל עם נוצרים וחששו שמא התנצר. הוא נקבר במאלגה ב-25 באוגוסט 1333.
ציור מהמאה ה-15 של קרב טבה שהתרחש באוגוסט 1330
מוסטלואידה

| מוסטלואידה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
אינפרא־סדרה:: ארקטואידה
על־משפחה:: מוסטלואידה
שם מדעי
 Musteloidea ‏ולדהיים, 1817

מוסטלואידה (שם מדעי: Musteloidea) היא על-משפחה של יונקים טורפים בני תת-סדרת דמויי הכלב, אשר חיים ברחבי העולם. קבוצה זו כוללת 4 משפחות של טורפים בינוניים עד קטנים: סמוריים, בואשיים, ראקוניים ופנדות אדומות, בה כלול כיום רק הפנדה הזנובה.
אלו טורפים קטנים בצורתם, והם כוללים את הקטן שבטורפים - חמוס גמדי. הם בעלי כפות רגליים רחבות, פנים מעוגלות ורבים מהם מותאמים לחיים על העצים בעלי זנב ארוך ומבנה גמיש. חלקם טורפים היפרקרניבורים, אך אחרים הם מסוקרניבורים כמו הדביבון, האולינגיטו והגירית והפנדה הזנובה היא היפוקרניבורים.
טורפים אלה שייכים לקבוצה ארקטואידה לצד הטורפים הימיים ובקרבה פחותה יותר לדוביים ולהמיקיוניים הנכחדים.
הקלדוגרמה מבוססת על פילוגניה מולקולרית של שישה גנים על פי המחקר של Flynn (2005), כאשר המוסטלואידים עודכנו בעקבות ניתוח מולטי-גנטי של Law et al. (2018).
מיון

סוג ללא מקור Peignictis - נכחד
סמוריים (Mustelidae)
בואשיים (Mephitidae)
ראקוניים (Procyonidae)
פנדות אדומות (Ailuridae) - בה מין יחיד פנדה אדומה (Ailurus fulgens)
הערות שוליים

↑  John J. Flynn, John A. Finarelli, Sarah Zehr, Johnny Hsu, Molecular Phylogeny of the Carnivora (Mammalia): Assessing the Impact of Increased Sampling on Resolving Enigmatic Relationships, Systematic Biology 54, 2005-04-01, עמ' 317–337 doi: 10.1080/10635150590923326
↑  Chris J. Law, Graham J. Slater, Rita S. Mehta, Lineage Diversity and Size Disparity in Musteloidea: Testing Patterns of Adaptive Radiation Using Molecular and Fossil-Based Methods, Systematic Biology 67, 2018-01-01, עמ' 127–144 doi: 10.1093/sysbio/syx047
לקטור

לקטור הוא מושג בלטינית שבמקורו, Lector, נועד לתאר אדם שקורא, בין אם בקול או בדממה. בהשאלה משמש המושג לתאר אדם שמטרתו לברור טקסטים המיועדים לפרסום בהוצאות לאור או בעיתונים, או המיועדים להתקבל לשלבים שונים בתחרויות של יצירה ספרותית, פואטית או מדעית. בשפות מודרניות לובש המושג תעתיקים שונים. למשל, בצרפתית – lecteur, בפולנית – lektor וברוסית – лектор.
שימוש אקדמי

התואר לקטור עשוי לשמש לתיאור מרצים וחוקרים באוניברסיטאות מסוימות. התואר lector jubilate הוא מקבילה לדוקטור לתאולוגיה.
בהשכלה הגבוהה בהולנד, התואר לקטור משמש לתיאור מנהיג קבוצת מחקר באוניברסיטה למדע יישומי. ללקטור יש מערך דומה של משימות כמו לפרופסורים מן המניין, שנמצאים בדירוג גבוה יותר ממנו באוניברסיטה מחקרית, אם כי ברמה יישומית ולא בסיסית.
שימוש כנסייתי

מרצה דתי מכונה לפעמים לקטור. המרצה מכריז על קריאות כתבי הדת המשמשים בליטורגיה מתוך הספר הליטורגי הרשמי (lectionary).
טלוויזיה

בפולנית, המילה לקטור משמשת גם לתיאור "קורא מחוץ למסך" או "קריין קולי" (Voice-over). לקטור הוא קורא המספק את הקול בתוכניות וסרטים בשפה זרה שבהם נעשה שימוש בטכניקת תרגום קולי. זוהי טכניקת לוקליזציה סטנדרטית במדינות מסוימות, למשל בטלוויזיה הפולנית ואופציה בתקליטורי DVD רבים. דיבוב מלא שמור בדרך כלל לחומר לילדים.